La biomassa es el conjunt de tota la matèria orgànica d'origen vegetal o animal, que inclou els materials que procedeixen de la transformació natural o artificial.
L'energia química de la biomassa es pot recuperar cremant-la directament o transformant-la en combustible.
La seva combustió no contribueix a l'augment de l'efecte hivernacle perquè el carboni que s'allibera en el procés de combustió forma part de l'atmosfera actual (el que absorbeixen i alliberen contínuament les plantes en el procés de la fotosíntesi).
En canvi, la combustió de combustibles fòssils genera CO 2 que ha estat capturat en el passat i dipositat en el subsòl.
La biomassa pot ser de tipus forestal, agrícola, del sector ramader i agroalimentari o bé biomassa del tipus residual:
El desenvolupament de conreus energètics acostuma a anar acompanyat del desenvolupament en paral·lel de la indústria de transformació de la biomassa en combustible.
Entre els conreus energètics destinats a la producció de biomassa destaquen:
L'ús de la biomassa com a font d'energia té diversos avantatges sobre la generació d'energia a partir de les fonts tradicionals.
Si es realitza en les condicions adequades, la combustió de biomassa produeix aigua i CO 2, però la quantitat emesa d'aquest gas (principal responsable de l'efecte hivernacle), ja havia estat captada prèviament per les plantes durant el seu creixement.
És a dir, el CO 2 de la biomassa viva forma part d'un fluix de circulació natural entre l'atmosfera i la vegetació, per la qual cosa no suposa un increment del gas hivernacle en l'atmosfera.
• No produeix emissions sulfuradas o nitrogenades (pluja àcida), ni partícules sòlides.
• Com una part de la biomassa procedeix de residus que és necessari eliminar, el seu aprofitament energètic suposa convertir un residu en un recurs.
• Disminueix la dependència externa del proveïment de combustibles.
• Afavoreix el desenvolupament del món rural i suposa una oportunitat per al sector agrícola, ja que permet sembrar conreus energètics en substitució d'altres excedentaris.
• Obre oportunitats de negoci a la indústria, afavoreix la investigació i el desenvolupament tecnològics, i incrementa la competitivitat comercial dels productes.
En l'actualitat es fan nombrosos experiments amb diversos tipus de plantes per a aprofitar de la millor forma possible aquesta prometedora font d'energia.
Les plantes de valorització energètica són instal·lacions on es produeix una combustió controlada d'una temperatura mínima de 850 °C, amb un temps de permanència d'un mínim de 2 segons i una turbulència d'oxigen superior al 6 %.
D'aquesta manera, s'aconsegueix transformar els residus en escòries, cendres i gasos amb la mínima producció de contaminants possible, alhora que es produeix una important reducció del volum dels residus.
Amb la calor produïda en el procés es genera vapor, que conduït a una turbina genera electricitat.
Els biocarburants són els combustibles líquids destil·lats a partir de productes agrícoles, o biomassa.
Hi ha dues classes de biocarburants:
El biogàs és un combustible gasós format principalment per metà i diòxid de carboni, que s'obté a partir de la degradació biològica de la matèria orgànica en absència d'oxigen (digestió anaeròbia).
El biogàs es pot generar a partir de residus d'instal·lacions agroramaderes, de fangs generats a les estacions depuradores d'aigües residuals (EDAR) i de la fracció orgànica de residus sòlids urbans (RSU).
El contingut en metà del biogàs possibilita el seu ús com a font d'energia per aplicacions amb tecnologies que utilitzen com a combustible el gas natural, com:
Si voleu conèixer els detalls del desenvolupament de la producció d'energia a partir de biomassa a Catalunya, així com les previsions fins al 2015 recollides en el Pla d'energia de Catalunya, podeu consultar el web de l'Institut Català d'Energia.
Eina informàtica que us ofereix les dades de contactes de les empreses especialitzades per desenvolupar projectes i instal·lacions de biomassa per a usos tèrmics, així com diferents tipus de productes i serveis que ofereixen les empreses subministradores d'equips, enginyeries, consultories, instal·ladores i subministradores de biocombustibles sòlids.